પ્રકૃતિ ક્યારેક અવનવાં ચિત્રો ઉપજાવતી હોય છે જે કુદરતનાં કે માનવનાં બીજાં સર્જનો જેવાં દેખાતાં હોય છે. આવાં દ્રશ્યો ફોટોગ્રાફી માટે હમેશાં લોકપ્રિય રહ્યાં છે. આકાશમાં વાદળો જ્યારે અવનવાં ચિત્રો રચે ત્યારે લાગે કે હાથમાં કેમેરો હોય તો કેવું સારું. પણ કેમેરો લેવા જઈએ ત્યાં સુધીમાં તો તે દ્રશ્ય બદલાઈ ગયું હોય છે. ક્યારેક વૃક્ષોનાં થડ, મૂળ; તો ક્યારેક ટેકરીના ખડકો આવાં ચિત્રો ઉભાં કરતાં હોય છે.